**San Antonio Rampage** oli AHL-liigassa pelaava yhdysvaltalainen jääkiekkoseura. Nykyisin se tunnetaan Henderson Silver Knights -nimellä.

Historia
--------

San Antonio Rampage aloitti AHL:ssä vuonna 2002 NHL-seura Florida Panthersin farmijoukkueena. Florida Panthers ja Peter Holtin johtama Spurs Sports & Entertainment, joka omistaa myös NBA-seura San Antonio Spursin ja WNBA-seura San Antonio Silver Starsin, omistivat seuran yhdessä. Rampagen ja Panthersin yhteistyö kesti ensimmäisellä kerralla vuoteen 2005, jolloin Spurs Sports & Entertainment osti Panthersin osuuden seurasta. Kaudesta 2005–2006 alkaen seura toimi NHL-seura Phoenix Coyotesin farmijoukkueena. Kaudella 2009–2010 seura oli yhteistyössä myös NHL-seura Anaheim Ducksin kanssa. Vuonna 2011 Rampage palasi kuuden vuoden tauon jälkeen Florida Panthersin farmijoukkueeksi. Kaudesta 2015–2016 alkaen seura toimii NHL-seura Colorado Avalanchen farmijoukkueena.

Rampage ei ole saavuttanut suurta menestystä. AHL:n pudotuspeleihin seura on yltänyt kahdesti, ensimmäisellä ja kuudennella kaudellaan. Rampage sijoittui runkosarjakaudella 2002–2003 divisioonansa kolmanneksi kerättyään 80:ssä ottelussa 87 pistettä. Seura voitti 36 ottelua, pelasi 11 ottelua tasan ja hävisi 29 ottelua varsinaisella peliajalla sekä neljä jatkoajalla. Seura putosi pudotuspelien ensimmäisellä kierroksella Norfolk Admiralsia vastaan suoraan kolmessa ottelussa. Toisen kerran Rampage pääsi pudotuspeleihin kaudella 2007–2008, jolla sen tie katkesi niin ikään pudotuspelien ensimmäisellä kierroksella, kun se hävisi Toronto Marliesille voitoin 3–4.

Yanick Lehoux pitää hallussaan San Antonio Rampagen yhden kauden piste- ja syöttöennätystä. Hän teki kaudella 2006–2007 73 tehopistettä, 31 maalia ja 42 syöttöpistettä, 72:ssa ottelussa. Seuran yhden kauden maaliennätys, 33 maalia, niin ikään kaudelta 2006–2007, on Donald MacLeanin hallussa. Kaikkiaan eniten sekä pisteitä, maaleja että syöttöpisteitä Rampagen riveissä kerännyt pelaaja on kauden 2010–2011 jälkeen Brett MacLean (155 tehopistettä, 74 maalia ja 81 syöttöpistettä runkosarjavuosina 2008–2011), joka on myös eniten otteluita seurassa pelannut pelaaja (201 runkosarjaottelua).

San Antonio Rampagen päävalmentajana toimii Dean Chynoweth. Seuran aiempia päävalmentajia ovat olleet John Torchetti, Scott Allen, Steve Ludzik, Pat Conacher, Greg Ireland, Ray Edwards ja Chuck Weber.

Joukkue kaudella 2020-2021
--------------------------

|  |
| --- |
| Kokoonpano | Valmentajat |
| **Maalivahdit**

**Puolustajat** |  | **Hyökkääjät** |  | 

---

Selitykset* **(C)** Kapteeni
* **(A)** Varakapteeni

---

Lähde: **Määritä osoite!**  Päivitetty:  |

Lähteet
-------

1. ↑  Rampage And Coyotes Sign New Agreement (Internet Archive) *sarampage.com*.  14. elokuuta 2007. Viitattu 19. joulukuuta 2009. (englanniksi)
2. ↑  Kujawa, Kyle: Anaheim Ducks 2009-10 AHL preview *Hockey's Future*.  8. lokakuuta 2009. Viitattu 19. joulukuuta 2009. (englanniksi)
3. ↑  Rampage, Panthers ink affiliation deal *TheAHL.com*.  29. kesäkuuta 2011. Viitattu 24. heinäkuuta 2011. (englanniksi)
4. ↑  Avalanche announce San Antonio as AHL affiliate *nhl.com*.  17. huhtikuuta 2015. Viitattu 13. kesäkuuta 2015. (englanniksi)
5. 1 2  Standings for the San Antonio Rampage of the IAHL -> AHL *The Internet Hockey Database*. Viitattu 24. heinäkuuta 2011. (englanniksi)
6. ↑  2002–03 American Hockey League Standings *The Internet Hockey Database*. Viitattu 17. elokuuta 2007. (englanniksi)
7. ↑  2002–03 AHL Playoff Results *The Internet Hockey Database*. Viitattu 17. elokuuta 2007. (englanniksi)
8. ↑  2007–08 AHL Playoff Results *The Internet Hockey Database*. Viitattu 19. joulukuuta 2009. (englanniksi)
9. ↑  All-time roster for the San Antonio Rampage of the AHL *The Internet Hockey Database*. Viitattu 24. heinäkuuta 2011. (englanniksi)

Aiheesta muualla
----------------

* San Antonio Rampagen verkkosivut (englanniksi)

**American Hockey League (AHL)**

| Itäinen konferenssi | Läntinen konferenssi |
| --- | --- |
| **Atlantin Divisioona** | **Pohjoinen Divisioona** | **Keskilännen Divisioona** | **Tyynenmeren Divisioona** |
| Bridgeport Sound Tigers | Albany Devils | Charlotte Checkers | Bakersfield Condors |
| Hartford Wolf Pack | Binghamton Senators | Chicago Wolves | Ontario Reign |
| Hershey Bears | Rochester Americans | Grand Rapids Griffins | San Antonio Rampage |
| Lehigh Valley Phantoms | St. John's IceCaps | Iowa Wild | San Diego Gulls |
| Portland Pirates | Syracuse Crunch | Lake Erie Monsters | San Jose Barracuda |
| Providence Bruins | Toronto Marlies | Manitoba Moose | Stockton Heat |
| Springfield Falcons | Utica Comets | Milwaukee Admirals | Texas Stars |
| Wilkes-Barre/Scranton Penguins |  | Rockford IceHogs |  |